
PERSONATJE 


RAMON:  jove  de  24  anys.  (1) 


(1)  Qui  representi  aquest  monólech,  procuri  abans 
de  tot,  tenir  alguna  de  las  moltas  condicións  del 
eminent  artista  Frégoli. 


Es  propiedat  del  autor. 

«La  Sociedad  de  Autores»  es  l'autorisada  pe'l  cobro  dels 
drets  de  representació. 

L'autor  se  reserva  tots  els  drets  que  la  llev  li  concedeix. 


Acte  anieh 


Salela  elegant  de  solter  Al  fons  una  mampara  ahont 
shipuga  amagar  una  persona. 


EN  ESCENA 

Apareix  Ramon  ab  batí,  seniat  en  una  butaca, 
fumant  un  cigar rillo. 

Estich  en  un  compromís 
qüe'm  te  molt  amohinat. 
Tres  amichs  he  consultat 
per  sapiguer  ben  precís 
quin  estat  te  mes  valia, 
y  cap  d'ells  ab  son  talent 
m'ha  donat  rahó  patent 
del  modo  que  la  volia. 
L'un  solter,  l'altre  casat, 
l'altre  viudo: — els  tres  amichs 
ab  mes  ó  menos  fatichs 
ingènuament  han  parlat. 
Mes  després  que  sas  rahons 
filosofo,  trobo  que... 
son  de  tant  distint  paré, 
que  aumentan  mas  confusions. 

(Aixeca  ntse. 

Per  fer  mes  factible'l  cas 

els  imitaré  k  tots  tres. 
Veyàm  si  algú  de  vostès 
sab  trobar  bon  desenllàs 
Primé  amich:  en  Serafí 
Casaderas.  Bon  xicot: 
solter,  elegant,  guapot. 
Escoltin  lo  que'm  va  dí. 


(Va  al  darrera  de  la  mampara,  surtint  tot  seguit  per 
Valtre  costat,  vestint  temo  d  americana  clarf  som- 
brero  de  palla  y  bastó:  Tipo  simpàüch:  bigotet:  10 
anys  ) 

Vaja,  qu'estich  mes  content 
que  si  m  toqués  una  herència 
d'algun  tío  americano 
dels  que  tot  just  se  coneixen 
y't  deixan  una  fortuna 
à  l'hora  que  menos  pensas. 
A  mi  ningú'm  deixa  res: 
al  revés:  jo  soch  qui  deixa... 
Mes  ben  dit,  qui  deixarà 
de  ser  solter  demà  al  vespre. 
jMe  caso,  senyors,  me  caso. 
Ja  tinch  los  papers  en  regla. 
Ja  tinch  llogats  dotse  cotxos. 
Ja  tinch  la  fonda  que  espera. 
Ja  tinch  la  levita  nova. 
Tinch  tota  la  parentela 
avisada  à  l'hora  justa, 
y  fins  si  trobo  una  orquesta 
que  m'ho  fassi  baratet, 
la  llogo  y  jviva  la  grésca! 
Farém  ball  de  societat 
per  completaria  gran  festa. 
Tot  ho  tinch  à  punt  de  solfa; 


tot  previngut,  tot  m'espera. 
No  mes  me  falta  la  núvia 
y  la  feyna  ja  està  llesta. 

(Cambiànt  de  tó  ) 

Entenems:  no  pensin  mal, 
ni  fassin  la  rialleta 
tot  dient: — Aquest  xicot 
deu  ser  tocat  de  la  cresta! 
jDiu  que  tot  ho  te  arreglat 
y  li  falta  la  promesa! — 
No  senyors,  no  vuy  dí  aixó: 
la  núvia  la  tinch  ben  certa, 

10  que'm  falta  es  que  à  núvia, 
ó  mellor  dit,  la  Carmeta, 

11  enllesteixi  la  modista 
un  vestit  que's  fa  de  seda 

jPero  ella  està  à  punt!  Ja  ho  crech. 

Ja  ho  crech  que  ho  està,  [pobreta! 

Fa  quinze  días  que  no 

somia  altre  cosa  y  pensa 

mes,  que'l  dia  del  casori 

que  ab  tanta  alegria  espera. 

Y  jo  també,  la  vritat, 

estich  esperant  l'escena 

mes  colminant  de  la  vida 

per  gosar  ditxa  complerta. 

(Ab  malícia.) 

Molts  amichs  al  sapiguer 
mon  festeig,  no  volen  creurer 
lo  que'ls  dich  del  matrimoni: 
diuhen  qu'es  una  novela 
per  fe  una  nova  conquista 
com  las  que'l  Tenorio  feya. 
Aquesta  vegada,  no, 
no  menteixo  d'una  lletra. 
Jo  soch  aixís,  decidit. 
Un  dia  cansat  de  veurem 

sol  à  casa,  fastidiat, 

sempre'l  mateix,  fet  un  ensa, 

vareig  dirme  k  mi  mateix: 

— Serafí,  ja  has  fet  prou  gresca. 

Es  precís  pensà  una  mica 

pe  1  porvenir.  La  vellesa 

sense'l  verdader  carinyo 

d'esposa  y  fills  que't  voltejan, 

es  molt  amarga  y  penosa, 

segons  diu  qui  té  esperiencia. 

Ara  hi  ets  à  temps  jque  fas! 

jT'embarcas!  <<No't  mous  de  terra? 

<;0  segueixes  com  fins  are 

fet  un  Tenorio  à  la  vela? 

Penso  un  poch,  y  dich: — Si,  si... 

Ara  si  que  va  de  veras: 

estich  decidit,  me  caso 

y  acabem  las  francachelas, 

las  historias  y'ls  romansos 

que  à  la  fi't  farían  perdre. 

Avuy  deixaré  h  la  Lola, 

la  Paquita,  la  Manuela... 

pag^aré  al  sastre  vint  duros. 

Al  saba  té,  la  guantera... 

Ris  donaré  à  compte  un  pico 

perquè  no'm  piquin  la  cresta. 

Arreglaré'ls  meus  negocis, 

m'apartaré  dels  troneras, 

y,  vaja,  està  dit,  me  caso, 

viure  aixís  me  dona  pena. 

La  vida  que  duch  no  es  vida... 

Es  un  bullit,  una  gresca 

sense  cap  solta  ni  volta, 

sense  marca,  sense  regla. 

Tot  lo  dia  fora  casa, 

totas  las  nits  vingan  juergas... 

Y  després  ^qué?  Res:  fastidi... 

una  boca  ab  salivera, 

uns  ulls  apag'ats,  vidriosos, 

unas  camas  que  flaqueixan, 

uns  brassos  que  no  s'aguantan, 

un  pensament  que  no  pensa, 

un  valor  que  languideix 

y  un  cos  que  roda  per  terra. — 

(Cambíant  de  tò.) 
Aixó  es  lo  que  vareig  dirme 
y  lo  que  ab  mi  ja  comensa 
à  practicarse  ab  molt  goig* 
deixantme  d'amichs  y  gresca 

(Ab  idealisme.) 

Jo  ja'm  veig*  amo  de  casa; 

lo  que's  diu,  à  casa  meva, 

ab  ma  muller  estimada 

servicial  y  riallera. 

/ Àngel  del  hogar!  Com  diuhen 

las  narracions  novelescas. 

Sempre  atenta  y  carinyosa 

per  empendre  tota  feyna. 

— éTens  fret,  nino  meu?  Acostat. 

— éTens  calor?  donchs  pren  la  fresca. 

— é,Estàs  malaltet?  ^vols  caldo? 

àVols  que  vagi  à  buscà'l  metje? 

i  Vols  que...  Vaja,  lo  que  passa 

entre  dos  que  be  s'avenen: 

sempre  la  rialla  als  llabis, 

sempre  alegroys,  y  may  penas. 

Cor  que  vols,  cor  que  desitxas, 

lo  que's  diu  ditxa  complerta. 

(Ab  entussiasme  creixent.) 
Torno  à  repetir,  me  caso. 
Aquí  acaba'l  calavera 
y  aquí  comensa  la  vida 
del  home  casat  en  regla. 


Ara  ja  ho  saben,  disposin 
d'en  Serafí  Casaderas. 


(Saluda  y  sen  va  pel  biombo  tornant  d  surtir  tot  se- 
ffiiit  ab  batí  com  abans.) 

Tal  es  lo  que  molt  content 
Tamich  Serafí  va  dirrae 
Jo,  està  clar,  vaig  decidirme 
àcasarme  incontinent 
Y  sense  més  cavilar, 
ab  una  corbata  nova, 
vaig*  posarme'l  cor  à  prova 
decidit  à  demanar 
el  sí  formal  de  la  dona, 
que,  jove,  guapa  y  soltera 
pe'l  carré  fos  la  primera  - 
que'm  mirés  sols  una  estona. 
|A  qui  no  exalta'l  calor 
en  que  pinta'l  matrimoni 
l'amidi  Serafí!  idimoni! 
jAixó  es  un  esclat  d'amor. 
Pero  à  l'endemà  mateix 
trobo  en  Pau,  home  casat, 
tot  dientme  exasperat 
mot  per  mot  lo  que  segueix. 


(Torna  darrera  l  biombo  surtint  vestit  de  chaqué,  ab 
la  corbata  desfeta  y  acalorat.  Barba,  cabell  mal 
pentinat.  30  anys.  Tipo  nerviós.) 


Dona,  sogra,  criaturas, 
dugas  tías,  un  cunyat, 
dos  cosins,  lloguer  de  casa, 
un  lloro,  quatre  pinsans, 

una  gossa  perdiguera, 
un  perdigot  y  dos  gats, 
aixó  es  lo  que  porto  à  sobre, 
(metàforament  parlant) 
desde'l  dia  que'n  mal  hora 
no'm  vaig  casà,  'm  van  cassar. 

{Pausa  curta.) 
jY  encare  hi  haurà  qui  aboni 
las  delicias  del  casat! 
Encare  hi  ha  algun  ximplici, 
algun  panotxa,  babau, 
que  surti  cantant  romanzas 
ab  veu  de  llorito  real 
dient: — (La  dona  es  un  àngel! 
jEs  una  rosa  de  maig! 
Es  del  amor  Ja  dolsura! 
jEs  el  símbol  de  la  pau! 
jLa  família!  jLa  de  casa! 
jLa  cultura!  jLa  moral! 
jLa...  deixonsas!  jLa..  dallonsas! 
Y  trenta  mil  disbarats 
à  lo  cual  sempre  contesto: 
— [Perquè  no'm  caygué'l  batall 
de  la  campaneta,  ó  llengua, 
quan  \o  sí  vareig  donar 
vestit  ab  levita  nova 
y  plé  d'ilusions  al  cap! 
iPerque,  anant  cap  à  Tiglesia 
no's  va  desbocà'l  caball 
del  cotxe  que'm  traginaba 
y  no  m  vareig  trencà  un  bras 
ó  la  cama,  ó  la  guardiola 
dels  pensaments  del  casar! 

(Toeantse  l  cap.) 

iPerque,*el  dia  del  casori 
tres  ó  cuatre  hores  abans 
no's  va  declarar  la  peste 

bubònica  galopant, 

ó  al  menos  no  va  sentirse 

un  terremoto  total 

com  lo  de  la  Martinica, 

que's  diu  que  n  hi  ha  tots  los  anys! 

(Ab  ensupiment .) 

jSoch  casat  en  tota  forma, 
no  me'n  puch  pas  escapar! 
La  dona,  no  es  una  dona 
es  un  soldat  de  caball. 
En  ma  casa  tothom  crida 
la  dona,  la  sogra,  el  gat. 
[Tothom  vol  tenir  rahó! 
iTothom  s'exclama!  [Quins  brams!' 
[Brams  d'ase!  [Brams  de  tempesta. 
De  tempesta  ab  trons  y  llamps, 
pedra  seca  y  turbunada, 
terremoto,  y  per  final 
pluja  de  taulas,  cadiras, 
ollas,  cassolas  y  plats. 
No  guanyém  pas  per  vagi  lla 
ab  aquestos  temporals, 
•  Los  vehins  be  prou  s'esclaman 
sempre  del  terrabastall. 
Prou  s'esclama'l  propietari 
també  que  no  pot  cobrar, 
mes  presentantli  la-sogra 
l'home  ja  fuig  com  un  llamp. 

(Sempre  molt  jogaí.) 

A  casa  ningú  treballa, 
tot  surt  del  meu  pobre  guany 
y  tothom  menja  del  tros, 
sogra,  tios  y  cunyats, 
cosins,  gossos,  criat u  ras, 
perdigot,  lloro  y  pinsans. 
La  Republicà  d'Andorra 
ab  totas  sas  llibertats, 


Ia  gran  torre  de  Babel 

ab  tot  lo  seu  guirigay. 

el  Born,  la  Pescateria, 

fins  lo  mercat  de  Calaf, 

no  tenen  comparació 

ab  lo  que  m'està  passant. 

[Deu  meu!  ;Deu  meu,  quin  martiri! 

Dupto  que  gant  Sebastià 

patís  més  que  jo,  ab  las  fletxas 

que  van  tirarli  iqu'es  cas! 

A  mi  de  fletxas  no'm  tíran, 

me  tiran  los  plats  pe'l  cap 

Ben  mirat  vé  à  se'l  mateix... 

Es  di'I  mateix,  surt  mes  car, 

perquè  al  fi  de  la  jornada 

jo  sol  pago'ls  plats  trencats. 

jAixó  no  es  vida!  jNo  es  vida! 

[Això  es  un?  olla,  es  un  cau 

de  bestiolas  anarquistas, 

es  el  disloque,  es  la  mar, 

La  mar  con  bar  cas  y  todo 

com  diuhen  los  castellans. 

Mirin  si  estich  aburrit, 

que  fins  no'm  vuy  exclamà 

per  veure  si  aixis  la  bilis 

dins  del  cos  va  fermtmtant 

y  de  cop  jpataf!  revento 

y  puch  posar  punt  final 

à  la  míssera  existència 

d'aquest  infelís  casat, 

d'aquest  Pau  Bonnin,  que  tota 

la  vida  ha  sigut  un  Pau, 

sense  que  la  pau  pogués 

trobà  en  sa  casa  ja  may. 

(Se'n  ra  per  darrera  l  biombo  surtínt  ab  bati  com 
abans.) 

Tan  parat  me  va  deixar 
Tamich  Pau,  com  no  esperaba, 
que,  sens  sabé'l  que'm  passaba 
mes  d'un'hora  vaig*  quedar. 
Mes  un  concell  tant  distint 
del  primer  de  la  revista 
mereix  tercera  entrevista 
per  veurer  com  va  seguint 
la  conquista  comensada. 
Així  ab  lo  concell  de  tres, 
podré  saber  quina  es 
la  opinió  mes  ben  fundada 
del  estat  matrimonial. 
Consultém  à  un  viudo,  sí. 
Un  viudo,  me  sembla  à  mí 
que  serà'l  mes  imparcial. 
Dit  y  fet:  vaig  à  buscar 
à  don  Feliciàno,  y  ell, 
fugint  de  donar  concell 
d'aquest  modo  va  parlar. 

(Va  al  biornbo  y  surt  ab  sobretodo,  barret  de  mitja 
copa  y  bastó.  Polséras  llàrc/as,  mitja  calva,  tipo 
passifich:  50  anys.) 

Jo  soch  viudo,  me'n  alabo. 
Viudo  aquí  y  à  tot  arreu, 
ab  cèdula  personal 
que  ho  acredita  de  fet. 
Jo  no  vuy  del  matrimoni 
dirne  mal  si  dirne  bé, 

perquè  aquestas  cosas  son... 
son  assumptos  indiscrets. 
Jo,  Túnich  que  sempre  dich 
tractantse  de  casament, 
que,  quan  un  compra  un  meló 
no  sabém  may  quin  gust  té 
fins  que  l'hem  tastat,  y  encare 
moltas  vegadas  depent 
trobà'l  mes  ó  menosdoís 
segons  lo  que  abans  menjém: 
segons  Tilusió  que'ns  fé, 
segons  tenim  el  ventrell. 
Ara,  per  lo  que  à  la  meva 
persona  se  refereix, 
estich  com  el  peix  à  l'aygua, 
si  es  que'n  l'aygua  està  be'l  peix. 
Surto  quan  me  dona  gust: 
no  torno  fins  que'm  ve  bé. 
Menjo  à  l'hora  que  à  mi'm  plau. 
Dormo  sense  captorment. 
Faig  lo  que'm  dona  la  gana 
sense  demanar  parer 
à  dona,  sogra,  cosins, 
cunyats  y  demés  parents. 
Soch  llibre  com  un  llorito 
que  la  gàbia  li  han  obert 
y  ha  dit  emprenent  volada/ 
— Senyors,  tot  lo  mon  es  meu. — 
Jo,  com  es  de  suposar 
per  ser  viudo,  de  primer 
vareig  tenir  que  casarme, 
y  un  cop  casat  formalment 
va  ser  també  punt  precís 
que  la  dona's  descuidés 
un  dia  de  respirar, 
y  estirant  la  pata  jnyech! 
ja  la  tens  en  tota^forma 

morta  del  cap  fins  als  peus. 

Vaig*  ploraria  per  rutina... 

vaig*  vestir  dol  per  la  gent ,. 

Mes  després,  jancha  es  Castilla! 

iQui  mes  íelís  y  lleujer 

que'l  meu  cos  y  la  meva  ànima! 

jAixó  es  talment  viure  al  cel! 

Me  trobo  tan  be  sent  viudo 

que'Is  hi  dich  de  bona  fé, 

si  tos  solté'm  casaria 

pe'l  gustasso  solsament 

de  pogué  al  cap  de  mitj  any 

en  viuda  y  quedar  tan  fresch. 

Lo  mal  es  que  aquestas  probas 

poden  surtirne  al  revés: 

pues  si  en  compte  d'esser  i  home 

qui  enviudi,  n'es  la  muller, 

fas  un  pa  com  unas  hostias 

y  à  las  horas  tot  ho  perts. 

(Fregantse  las  mans  ah  satisfacció  ) 
;Qui  estigui  be  que  no's  mogui! 
diu  lo  dicho.  Jo  estich  be, 
per  lo  tant,  campi  qui  pugui. 
iSoch  felís!  Visch  molt  content. 
Me  passejo  tot  lo  dia, 
ningú  m'estira  ni  empeny, 
y  quan  entro  à  casa  meva 
no'm  falta  ni'm  sobra  res. 
Soch  felís,  ho  repeteixo, 
y  cent  mil  cops  ho  diré. 
Fins  lo  meu  nom  y  apellido 
me  ve  pintat  y  es  de  lley: 
Feliciano  Montalegre 
viudo  del  cap  fins  als  peus. 

{Sé'n  va  al  biombo  y  surt  tot  seguit  vestint  bati.) 

Bueno:  ja  han  vist  la  manera, 

que  per  feria  mes  palpable 

li  feta  representable, 

dels  amichs  que  ab  fe  sincera 

expresan  sa  condició 

del  estat  que'ls  tres  se  veuhen. 

Ab  las  ideas  que  treuhen, 

à  vostès  pregunto  jo: 

— Dels  tres  estats  que  he  pintat 

équin  es  mes  bo?  Qui  hi  atina, 

<;,Qui  l'encerta  l'endevina?— 

Aquesta  es  la  gran  vritat. 

Lo  solter  viu  d'ilusions. 

L'home  casat,  de  realisme, 

y'l  viudo  d'escepticisme 

faltat  en  tot  d  emocions. 

Lo  cual  proba  clarament, 

que,  aquest  mon,  es  mon  de  monas 

ahont  las  mes  de  las  personas 

ni'l  dimoni  las  entent. 

Per  lo  tant,  lo  més  segú 

pe'l  que  vulga  pendre  estat, 

es,  cumplir  sa  voluntat 

y  no  escoltarse  à  ningú. 

